armvectores/hy_wikipedia_2023 huggingface dataset:
Կանիսպի

Կանիսպի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սոսնովկա (գյուղ, Կոբելյակի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սոսնովկա գյուղում բնակվում էր 161 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վինհյորինգ

Վինհյորինգ (գերմ.՝ Winhöring), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 4711 մարդ է (ըստ 2010 թվականի դեկտեմբերի 31-ի)։ Տարածքը 24,58 կմ² է։ Պաշտոնական կոդ՝ 09 1 71 137։


== Ծանոթագրություններ ==


== Արտաքին հղումներ ==
Պաշտոնական էջ
Քյոզիքյոյ

Քյոզիքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սիդնեյ Սամ

Սիդնեյ Սամ (գերմ.՝ Sidney Sam, հունվարի 31, 1988, Կիլ), գերմանացի ֆուտբոլիստ, կիսապաշտպան։ Հանդես է գալիս «Շալկե 04»-ում և Գերմանիայի հավաքականում։


== Ակումբային կարիերա ==


=== «Համբուրգ» ===
2004/05 մրցաշրջանի սկզբում Սիդնեյը տեղափոխվել է «Համբուրգի» մանկապատանեկան թիմ։ 2006 թվականին ֆուտբոլիստը իր դեբյուտն է նշել երկրորդ թիմում։ 2007/08 մրցաշրջանում Սիդնեյը հիմնական թիմի կազմում մասնակցել է 4 խաղի։ Բունդեսլիգայում իր դեբյուտը նշել է 2007 թվականի դեկտեմբերի 20-ին՝ «Շտուտգարտի» դեմ խաղում, փոխարինելով Դավիդ Յարոլիմին։


=== «Կայզերսլաուտերն» ===
2008-ից 2010 թվականների ընթացքում Սամը վարձավճարով հանդես է եկել «Կայզերսլաուտերնում»։ Թիմի կազմում մասնակցել է 59 խաղի դառնալով 14 գոլի հեղինակ։


=== «Բայեր 04» ===
2010 թվականին Սամը 5 տարվա պայմանագիր է կնքել «Բայեր 04» -ի հետ։ Իր առաջին գոլերը թիմի կազմում խփել է 2011 թվականի փետրվարի 17-ին՝ Եվրոպայի լիգայի շրջանակներում կայացած «Մետալիստի» դեմ խաղում, դառնալով դուբլի հեղինակ։


=== «Շալկե 04» ===
2014 թվականի հունվարի 8-ին Սամը պայմանագիր է կնքել «Շալկե 04»-ի հետ։ Տրանսֆերը արժեցել է 2.5 միլիոն եվրո։
Իր դեբյուտը թիմի կազմում նշել է 2015 թվականի մայիսի 11-ին՝ «Քյոլնի» դեմխաղում։


== Միջազգային կարիերաս ==
Սիդնեյը հանդես է եկել Գերմանիայի Մ19 և Մ20 տարիքային հավաքականներում։ Սիդնեյը Գերմանիայի ազգային հավաքականի կազմում իր դեբյուտը նշել է 2013 թվականի մայիսի 29-ին՝ Էկվադորի դեմ կայացած խաղում։


== Անձնական կյանք ==
Սիդնեյը ամուսնացած է Ջոյսե Սամի հետ։ Նրանք ունեն մեկ որդի՝ +Ադրիան Ռոմեոն, ով ծնվել է 2012 թվականին։


== Վիճակագրություն ==


=== Ակումբային վիճակագրություն ===


=== Միջազգային վիճակագրություն ===


== Ծանոթագրություններ ==


== Արտաքին հղումներ ==
Պրոֆիլը fussballdaten.de կայքում
Քոստիլա շրջան (Կոլորադո)

Քոստիլա շրջան (անգլ.՝ Costilla County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3184 կմ² է, բնակչությունը՝ 3524 մարդ (2010 թ. տվյալներով)։ Շրջկենտրոնն է Սան Լուիս բնակավայրը։ Կազմավորվել է 1861 թ.։
Զալեսիե (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ԶալեսիեԶալեսիե (ուկրաիներեն՝ Залісся), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Զալեսիե գյուղում բնակվում էր 1 321 մարդ։ Բնակավայրը զբաղեցնում է 46,14 կմ² տարածք։ Բնակչության խտությունը կազմում էր 28,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զելյոնի Դոլժոկ (ավան, Տրոստյանեցի շրջան)

Զելյոնի Դոլժոկ (ուկրաիներեն՝ Зелений Довжок), ավան Ուկրաինայի Վիննիցայի մարզի Տրոստյանեցի շրջանում։
2001 թվականի տվյալներով Զելյոնի Դոլժոկ ավանում բնակվում էր 43 մարդ։ Բնակավայրը զբաղեցնում է 0,16 կմ² տարածք։ Բնակչության խտությունը կազմում էր 268,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կացուրա

Կացուրա (ճապ.՝ 勝浦市 Katsuura-shi), քաղաք Ճապոնիայում՝ Կիբա պրեֆեկտուրայում։
2010 թվականի փետրվար ամսի տվյալների համաձայն՝ քաղաքի բնակչությունը կազմում է 20 570 մարդ, իսկ բնակչության խտությունը՝ 218 մարդ/կմ2։ Քաղաքը զբաղեցնում է 94,20 կմ2 տարածք։


== Աշխարհագրություն ==
Կացուրան տեղակայված է Կիբա պրեֆեկտուրայի արևելյան առափնյա գոտում։ Արևելյան հատվածում սահմանակցում է Խաղաղ օվկիանոսի հետ։


== Կլիմա ==
Կացուրան մերձարևադարձային մուսսոնայի կլիմայական գոտում է։ Ամառները և ձմեռները մեղմ են և ունեն փոքր տարեկան ջերմային ամպլիտուդ։ Կացուարայում նկատվում են Կիբա պրեֆեկտուրայի ամենազով ամառները։ Օգոստոսը ամենատաք ամիսն է՝ 25,3 °C միջին ջերմությամբ։ Հունվարը ամենացուրտ ամիսն է՝ 6,1 °C միջին ջերմությամբ։


== Հարևան քաղաքներ ==
Կամոգավա
Իսումի
Օտակի
Օնձյուկու


== Քույր քաղաքներ ==
 - Նասիտոկյո, Տոկիո, Ճապոնիա
 - Նատիկացուրա
 - Կացուրա (գյուղ)


== Պատկերասրահ ==

		
		
		


== Կացուրայի ծովափ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Մարիաննա Էրենստրյոմ

Մարիաննա Էրենստրյոմ (շվեդերեն՝ Marianne Ehrenström, ամբողջական անունը՝ Mariana "Marianne" Maximiliana Christiana Carolina Lovisa Ehrenström, դեկտեմբերի 9, 1773(1773-12-09), Zweibrücken, Ռայնլանդ Պֆալց - հունվարի 4, 1867(1867-01-04)[…], Parish of St Gertrud of Germany, Ստոկհոլմ, Ստոկհոլմի լեն, Շվեդիա), շվեդ պալատական տիկին թագուհու շքախմբի կազմում, բանաստեղծուհի և նկարչուհի, դաշնակահար, մշակութային անհատականություն։ Շվեդիայի գեղարվեստի թագավորական ակադեմիայի և Շվեդիայի թագավորական երաժշտական ակադեմիայի անդամ։


== Կենսագրություն ==
Մարիաննա Էրենստրյոմը ծնվել է 1773 թվականի դեկտեմբերի 9-ին Ցվայբրյուկկենում, գեներալ-լեյտենանտ Իոհան Ֆրանս Պոլլետտայի և նրա կնոջ սիրողական նկարիչ Իոհաննա Ելենա ֆոն Պախելբելի (Johanna Helena von Pachelbel, 1750-1797) ընտանիքում։
1790-1803 թվականներին Մարիաննան ծառայել է շվեդ թագուհի Սոֆիա Մագդալենա Դանիացու մոտ որպես hovfröken:  Նա հայտնի էր իր կրթվածությամբ և տաղանդով, երգել սովորել է Քրիստոֆեր Կարստենի մոտ, դաշնամուր նվագել՝ կոմպոզիտոր Գեորգ Ֆոգլերի մոտ, գեղանկարչություն՝ Ժակ-Մարի դե Մոնվելի մոտ՝ դրական կարծիքներ ստանալով Կարլ Էրենսվերդից։ Մարիաննան որպես երաժիշտ և երգչուհի հանդես էր գալիս բարեգործական համերգներում, դուետով ելույթներ էր ունենում հայտնի երգիչ-երգչուհիների հետ, որոնց թվում էին Քրիստոֆեր Կարստենը և Մարգարետա Ալստրյոմերը։ 1800 թվականին նա ընտրվում է Գեղարվեստի թագավորական ակադեմիայի անդամ, իսկ 1814 թվականին՝ Երաժշտության թագավորական ակադեմիայի պատվավոր անդամ։
1803 թվականին Մարիաննա Էրենստրյոմը հեռանում է արքունիքից և ամուսնանում զինվորական, գնդապետ Նիլս Ֆրեդրիկ Էռնստրյոմի հետ։ Այս ամուսնությամբ զուտ գործնական խնդիր էր լուծվում, քանի որ Էրենստրյոմը համարվում էր ընտանիքի հին բարեկամը, իսկ Մարիանային անհրաժեշտ էր ամուսնանալ, որպեսզի պահպաներ և աջակցեր իրեն։  Հարսանիքից հետո ամուսինները Ստոկհոլմից մեկնեցին Գյոթեբորգ, որտեղ Էրենստրյոմին նշանակեցին քաղաքի պարետ։ Գյոթեբորգում Մարիաննան դարձավ քաղաքի աշխարհիկ հասարակական կյանքի նշանավոր անդամ։ 1812 թվականին նրա ամուսինն ազատվեց պաշտոնից, Մարիաննան հեռացավ նրանից և վերադարձավ Ստոկհոլմ։ 1815-1831 թվականներին Մարիաննան ղեկավարում էր կանանց դպրոցը՝ ֆինանսապես աջակցելով իրեն։ 1831 թվականին դպրոցի փակվելուց հետո  նա հիմնականում ապրում էր թոշակի հաշվին։
Մարիաննա Էրենստրյոմը հուշեր էր գրում ֆրանսերեն լեզվով։ Նրա որոշ գեղարվեստական աշխատանքներ գտնվում են Շվեդիայի ազգային թանգարանում։ Մահացել է 1867 թվականի հունվարի 4-ին, Ստոկհոլմում։


== Ծանոթագրություններ ==


== Գրականություն ==
Notices sur la littérature et les beaux arts en Suède (1826)
Notice biographique sur monsieur de Leopold, secrétaire d'état (1830)
Österberg, Carin et al., Svenska kvinnor: föregångare, nyskapare (Swedish women; Predecessors, pioneers). Lund: Signum 1990. (ISBN 91-87896-03-6


== Արտաքին հղումներ ==
Mariana (Marianne) Maximiliana Christiana Carolina Lovisa Ehrenström
Anteckningar om svenska qvinnor - Ehrenström Marianne Maximiliana Christiana Lovisa
(7220) Ֆիլինչոլսոն

(7220) Ֆիլինչոլսոն (անգլ.՝ Philnicholson), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,416856 ա. մ., առավելագույնը մոտենում է 1,8917 ա. մ. հեռավորության վրա և հեռանում 2,942 ա. մ.։ Արեգակի շուրջ մեկ ամբողջական պտույտ է կատարում 1372,38 երկրային օրվա ընթացքում, իր ուղեծրով շարժվելով միջինում 0,262318 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7220) Ֆիլինչոլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փաք Սոնհուն

Փաք Սոնհուն (անգլ.՝ Park Sung-hoon, կորեերեն՝ 박성훈, դեկտեմբերի 8, 2002(2002-12-08), Սեուլ, Հարավային Կորեա), հարավկորեացի երգիչ և նախկին գեղասահորդ։ Հանդիսանում է հարավկորեական Enhypen բոյ բենդի անդամ։


== Վաղ կյանք ==
Ծնվել է 2002 թվականի դեկտեմբերի 8-ին` Հարավային Կորեայի Գյոնգի նահանգի Նամյանջու քաղաքում։ Ունի կրտսեր քույր։


== Կարիերա ==


=== 2010-2020: Գեղասահք ===
Սոնհունը հաղթել է երկու միջազգային մրցումներում առաջադեմ սկսնակների համար 2015-2016 թվականների Ասիական գեղասահքի գավաթն ու Լոմբարդիայի գավաթը։
2016-2017 թվականներին Սոնհունը դեբյուտ է կատարել երիտասարդների գեղասահքի միջազգային արենայում։ Ասիական գավաթում նա արծաթե մեդալ է նվաճել և Էստոնիայում մասնակցել է ISU-ի գրան պրիին որպես Հարավային Կորեայի ներկայացուցիչ։ Հաջորդ տարի նա ևս մեկ արծաթե մեդալ է նվաճել Ասիական գավաթում և Լեհաստանում մասնակցել է ISU-ի երիտասարդների գրան պրիին։
2018-1019 թվականների գեղասահքի սեզոնների ընթացքում Սոնհունը հնարավորություն է ստացել մասնակցել բարձր տարիքային կատեգորիաների մրցումներում։ Նա մասնակցել է ISU Challenger-ի երկու մրցաշարերում` Ասիական գեղասահքի գավաթում և Ալպենի գավաթում։


=== 2020-ներկա։ Դեբյուտը Enhypen խմբում ===
2020 թվականի Հունիսին Սոհունը դարձել է «I-LAND» շոուի մասնակից։ Շոուի եզրափակչում հանդիսատեսի քվեարկության արդյունքում Սոնհունը զբաղեցնում է 6-րդ հորիզոնականը և ընդգրկվում է հաղթողների կազմում, որոնք հետագայում դեբյուտ են կատարում Enhypen խմբում` 2020 թվականի նոյեմբերի 30-ին` «Border: Day One» մինի ալբոմով։


== Ֆիլմագրություն ==


=== Հեռուստատեսային շոուներ ===


== Ծանոթագրություններ ==
Բազիկ Պետրոսյան

Բազիկ Պետրոսյան (՞-1918), հայ ազգային-ազատագրական պայքարի մարտիկ, ֆիդայի։ Ծնվել է Վանի նահանգի Շատախի գավառի Սիվտիկին գյուղում։ ՀՅԴ կուսակցության անդամ։ Գործել է Նիկոլ Դումանի, Վազգենի հետ, եղել զինատար խմբի անդամ։ Մասնակցել է 1915 թվականի Շատախի հերոսամարտին։ Գրավել է թուրքական ոստիկանների զորանոցը, ինքնապաշտպանության համար զենք հայթայթել։ 1915 թվականին Վանից հայերի առաջին բռնագաղթի ժամանակ ապահովել է նրանց անվտանգությունը՝ հետ մղելով քրդական հարձակումները։ Զոհվել է Վանից հայության բռնագաղթի ժամանակ քրդական ուժերի հարձակումից գաղթականներին պաշտպանելիս։
Մոզգովոե (գյուղ, Տրոստյանեցի շրջան)

Անվան այլ կիրառումների համար տե՛ս՝ ՄոզգովոեՄոզգովոե (ուկրաիներեն՝ Мозкове), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Մոզգովոե գյուղում բնակվում էր 13 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաթնաղբյուր (Լոռու մարզ)

Անվան այլ կիրառումների համար տե՛ս՝ Կաթնաղբյուր (այլ կիրառումներ)Կաթնաղբյուր, (նախկինում Ղոթուրբուլաղ),
գյուղ Հայաստանի Հանրապետության Լոռու մարզի Ստեփանավանի տարածաշրջանում՝ Ստեփանավան քաղաքից մոտ 8 կմ հյուսիս-արևմուտկ։ Գյուղը տեղակայված է Ձորագետի աջակողմյան վտակներից մեկի ափին՝ ծովի մակերևույթից 1650 մետր բարձրության վրա։ Վերանվանվել է Կաթնաղբյուր 1935 թ. հունվարի 3-ին։
Բնակչությունն զբաղվում է անասնապահությամբ և կերային կուլտուրաների մշակությամբ։


== Բնակչություն ==
Ըստ ՀՀ 2011 թ. մարդահամարի արդյունքների` Կաթնաղբյուրի մշտական բնակչությունը կազմել է 767, առկա բնակչությունը` 673 մարդ։ Բնակիչները հայեր են, որոնց նախնիների մի մասը 1829-1830 թթ. գաղթել է Ալաշկերտից։
Կաթնաղբյուրի բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ


== Ծանոթագրություններ ==
(6125) 1989 CN

(6125) 1989 CN, աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,222708 ա. մ., առավելագույնը մոտենում է 1,9209 ա. մ. հեռավորության վրա և հեռանում 2,5245 ա. մ.։ Արեգակի շուրջ մեկ ամբողջական պտույտ է կատարում 1210,38 երկրային օրվա ընթացքում, իր ուղեծրով շարժվելով միջինում 0,297427 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6125) 1989 CN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովիե Օբիխոդի

Նովիե Օբիխոդի (ուկրաիներեն՝ Нові Обиходи), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1994 թվականին։
2001 թվականի տվյալներով Նովիե Օբիխոդի գյուղում բնակվում էր 575 մարդ։ Բնակավայրը զբաղեցնում է 1258 կմ² տարածք։ Բնակչության խտությունը կազմում էր 457,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսորոյի գավառ

Մոսորոյի գավառ (պորտ.՝ Microrregião de Mossoró), գավառ Բրազիլիայի Ռիու Գրանդի դու Նորտի նահանգում։ Մտնում է Ռիու Գրանդի դու Նորտի նահանգի արևմտյան մարզի մեջ։ Բնակչությունը կազմում է 296 189 մարդ՝ 2006 թվականի տվյալներով։ Զբաղեցնում է 4198,951 կմ² տարածք։ Բնակչության խտությունը՝ 70,5 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 2 258 969 000,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 909,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,718


== Գավառի կազմ ==
Գավառի կազմի մեջ են մտնում հետևյալ համայնքները.

Արեյա Բրանկա
Բարաունա
Գրոսուս
Մոսորո
Սերրա դու Մել
Տիբաու
Քևին Բրայթ

Քևին Ս. Բրայթ (նոյեմբերի 15, 1954(1954-11-15), Նյու Յորք, Նյու Յորք, ԱՄՆ), ամերիկյան հեռուստատեսային գործադիր պրոդյուսեր և ռեժիսոր։ Առավել հայտնի է դրանով, որ մասնակցել է «Ընկերներ» և «Ջոուի» սերիալների ստեղծման մեջ։
Ծնվել է Նյու Յորքում հրեա-ամերիկյան ընտանիքում։ Բարձրագույն կրթություն է ստացել Էմերսոն քոլեջում, որից հետո աշխատել է Նյու Յորքում Ջոզեֆ Քեյսի հետ։
1982 թվականին Լոս Անջելես տեղափոխվելուց հետո, նա սկսեց աշխատել կատակերգական հեռուստատեսային շոուների հետ, ինչպիսիք են օրինակ՝ «Սպիտակ մարդկանց պատմությունը Ամերիկայում»։
1993 թվականին Մարթա Կաուֆմանի և Դեյվիդ Քրեյնի հետ միասին ստեղծել է Բրայթ-Կաուֆման-Քրեյն Փրոդաքշենս ընկերությունը (անգլ.՝ Bright/Kauffman/Crane Productions)։ Այս միության հեղինակությունն է այնպիսի սերիալներ, ինչպիսիք են «Dream On», «Ընկերներ», «Ջոուի» և ուրիշներ։ Նա նաև նկարահանել է «Ընկերներ» սերիալի 60 դրվագները, ներառյալ սերիալի եզրափակիչ դրվագը։ Այնուհետև, Շանա Գոլդբերգ-Միհանի և Սքոթ Սիլվերի հետ միասին՝ Բրայթը զբաղվում էր «Ընկերներ» սերիալի սփին օֆֆ-ի՝ «Ջոուի» սերիալի արտադրությամբ։


== Ֆիլմագրություն ==


== Ծանոթագրություններ ==
Կիզաս (Մրասուի վտակ)

Անվան այլ կիրառումների համար տե՛ս՝ Կիզաս (այլ կիրառումներ)Կիզաս (ռուս.՝ Кизас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 252 կմ հեռավորության վրա Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդրովկա (գյուղ, Բելորեցկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка, բաշկիրերեն՝ Александровка), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այոս Թեոդորոս

Անվան այլ կիրառումների համար տե՛ս՝ Այոս Թեոդորոս (այլ կիրառումներ)Այոս Թեոդորոս (հուն․՝ Αγίος Θεοδώρος), գյուղ Կիպրոսի Հանրապետության Նիկոսիայի շրջանում։ Տեղակայված է Եվրիչու քաղաքից 4-5 կմ դեպի արևելք։ Գյուղը մոտ է գտնվում Կիպրոսի Հանրապետության և Հյուսիսային Կիպրոսի Թուրքական Հանրապետության (ՀԿԹՀ) բաժանման սահմանին։


== Բնակչություն ==
Ըստ 2001 թվականի տվյալների Այոս Թեոդորոս գյուղն ունի 67 բնակիչ։


== Ծանոթագրություններ ==
Ստարոժիլովսկի շրջան

Ստարոժիլովսկի շրջան (ռուս.՝ Старожиловский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Ստարոժիլովո։


== Աշխարհագրություն ==
Շրջանի տարածքի մակերեսը կազմում է 1007 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17134 մարդ։ Բնակչության խտությունը կազմում էր 17,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կիլիմանջարոյի ձյուները (ֆիլմ)

«Կիլիմանջարոյի ձյուները» (ռուս.՝ «The Snows Of Kilimanjaro»), 1952 թվականի գեղարվեստական ֆիլմ, Էռնեստ Հեմինգուեյի համանուն պատմվածքի էկրանավորումը։


== Սյուժե ==
Սյուժեի կենտրոնում գրող Հարիի (Գրեգորի Պեկի) հիշողություններն են, որը սաֆարիի էր եկել Աֆրիկա։ Նա լրջորեն վարակում է ոտքը պատահական քերծվածքի արդյունքում և դրանից հետո ամբողջ ժամանակ պառկած է իր վրանի առջև՝ դանդաղ մահվան սպասումով։ Տեղաշարժվելու հնարավորության կորուստը նպաստում է ինքնավերլուծությանը։ Նա հիշում է անցած տարիները և այն, թե որքան քիչ ձեռքբերումներ ունի գրական բնագավառում։ Հարրին հասկանում է, որ թեև նա տեսել և վերապրել է իր կյանքում հրաշալի և զարմանալի բաներ, նա երբեք չի գրել դրանց մասին։ Նրա գրողի կարգավիճակը նսեմացնում էր իսկապես գրել չցանկանալով։ Նա նաև վիճում է իր կողքին գտնվող կնոջ հետ (Սյուզան Հեյվորդ)՝ մեղադրելով նրան իր անկումային կյանքի մեջ և մոռանալով սեփական մեղքը՝ իսկապես արժանի ինչ-որ բանի մասին գրելու անհաջող փորձերի համար, նրա համար նշանակություն ունեցող՝ աղքատ, բայց հետաքրքիր մարդկանց կյանքից ստացած տպավորությունների մասին, այլ ոչ թե այն բարձրագույն հասարակության ներկայացուցիչների մասին, որոնց հետ նա գործ է ունեցել ավելի ուշ։
Հարրին տեսնում է, թե ինչպես են գիշակերներն արդեն հավաքվում ծառի վրա՝ սպասելով նրա մոտալուտ մահվանը։ Նա շարունակում է հիշել իր կյանքը, խոսում է իր կնոջ հետ։ Հարրին պատմում է նրան իր անցյալից ստացած տպավորությունների մասին,    ապա դատողություններ անելով նրա հետ իր հարաբերությունների մասին՝ ի վերջո հանգելով խաղաղության, կամ էլ նրա հանդեպ ուշացած սիրո։
Ֆիլմում Հարրին չի մահանում, ինչը հակասում է Հեմինգուեյի բնօրինակ ստեղծագործությունը։ Գուցե Աֆրիկյան շամանի անկոչ միջամտության կամ գուցե սեփական կամքի շնորհիվ, անկախ պատճառներից, նա շարունակում է և ուղղել իր սխալները, որպեսզի տեսնի նոր առավոտվա բացվելը։


== Դերերում ==
Գրեգորի Պեկ — Հարրի Սթրիթ
Ավա Գարդներ — Սինթիա Գրին
Սյուզան Հեյվորդ — Էլեն
Հիլդեգարդ Կնեֆ — կոմսուհի Էլիզաբեթ
Էմեթ Սմիթ — Մոլո
Լեո Գ. Քերոլ — քեռի Բիլ
Թորին Թետչեր — պարոն Ջոնսոն
Մարսել Դալիո — Էմիլ
Լեոնարդ Քերի — բժիշկ Սիմոնս
Փոլ Թոմփսոն — շաման


== Մրցանակներ և անվանակարգեր ==
Ֆիլմը ներկայացվել է «Օսկար» մրցանակի երկու կատեգորիաներում՝ Լավագույն օպերատորական աշխատանք և բեմադրող նկարչի լավագույն աշխատանք։


== Հետաքրքիր փաստեր ==
Գրեգորի Պեկը և Ավա Գարդները միասին խաղացել են 1949 թվականի «Մեծ մեղսավորը» ֆիլմում, ինչպես նաև 1959 թվականի «Ափին» ֆիլմում։


== Տես նաև ==
Կիլիմանջարոի ձյուները (պատմվածք)


== Ծանոթագրություններ ==


== Արտաքին հղումներ ==
Կիլիմանջարոի ձյուները(անգլ.) ֆիլմը Internet Movie Database կայքում
«Կիլիմանջարոյի ձյուները» ֆիլմը  Turner Classic Movies կայքում
«Կիլիմանջարոյի ձյուները (ֆիլմ)»(անգլ.) ֆիլմը Allmovie կայքում:
Եվսեևկա (գյուղ, Դեմիդովսկի շրջան)

Եվսեևկա (ռուս.՝ Евсеевка), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հորթուն

Հորթուն, լքված գյուղ Հայաստանի Արարատի մարզում Արարատի տարածաշրջանում, գտնվում է Զանգակատուն գյուղից 4-5 կմ դեպի հյուսիս՝ համանուն ձորում, Արածո գետի վերին հոսանքում։
Այս տարածքի հնագույն բնակավայրերից է, թերևս ամենահինը։ Գյուղատեղիի տարածքում պահպանվում են կիսավեր եկեղեցին, խաչքարերով գերեզմանոցը, իսկ ավերակների մեջ հանդիպում են տարբեր մեծության ու ժամանակների գերեզմանաքարեր։ Ըստ պահպանված հուշարձանների թվագրության ՝ այն գոյություն է ունեցել 9-10-րդ դարերի ընթացքում։ Կիսավեր եկեղեցին գտնվում է քարաժայռի վրա։ Այն եղել է միանավ բազիլիկ կառույց։ Կիսավեր է, կանգուն է միայն հյուսիսային պատը։ Գերեզմանոցի պահպանված քսան տապանաքարերի ու խաչքարերի ուսումնասիրությունից պարզվում է, որ թաղումներն այստեղ կատարվել են 9-11-րդ դարերում։


== Աղբյուրներ ==
Շահրազադ

Շահրազադ  (պարսկերեն՝ شهرازاد -‎‎ Šahrāzād), առասպելական թագուհի, «Հազար ու մի գիշերների» հեքիաթասացը։


== Պատմություն ==
Պատմությունը սկսվում է, երբ Շահրիյարը (شهریار Šahryār, «թագավորության ծառա», այսինքն՝ թագավոր) մի օր պարզում է, որ իր կինը հավատարիմ չէ իրեն։ Դրա համար նա որոշում է ամեն օր ամուսնանալ նոր կույս աղջկա հետ՝ գլխատելով նախորդ օրվա կնոջը, սրանով բացառելով կնոջ անհավատարմությունը։ Նա արդեն այսպես սպանել էր 1000 կին, երբ մի օր հանդիպում է Շահրազադին՝ վեզիրի աղջկան։

Սըր Ռիչարդ Բըրթոնի «Հազար ու մի գիշերի» թարգմանության մեջ Շահրազադը նկարագրվում է հետևյալ կերպ՝Շահրազադը սերտում էր նախորդ թագավորների գրքերը, քրոնիկները և առասպելները, անցած-գնացած մարդկանց և իրերի պատմությունները։ Այսպես նա հավաքել էր պատմությունների հազարավոր գրքեր՝ հնագույն ցեղերի և անկած կառավարիչների մասին։ Նա ուշադիր սերտել և անգիր էր իմացել պոետների ստեղծագործությունը, հետազոտել էր փիլիսոփայությունը և գիտությունները, արվեստը և ձեռքբերումները։ Եվ նա հաճելի էր և քաղաքավարի, իմաստուն և սրամիտ, լավ դաստիարակություն ստացած։ Հակառակ իր հոր կամքին՝ Շահրազադը որոշում է մի գիշեր անցկացնել թագավորի հետ։ Թագավորի սենյակում Շահրազադը խնդրում է թագավորին հրաժեշտ տալ իր սիրելի քրոջը, Դունյազադին (دنیازاد Donyāzād), որը ցանկանում էր Շահրազադին խնդրել ամբողջ գիշերն իրեն պատմություն պատմի։ Թագավորը արթուն էր և անհամբերությամբ լսում էր Շահրազադի առաջին պատմությունը։ Գիշերն անցավ և Շահրազադը կիսատ թողեց պատմությունը, թագավորը խնդրեց, որ ավարտի պատմությունը, բայց Շահրազադն ասաց՝ որ ժամանակ չկա, արդեն մթնշաղ է։ Հաջորդ գիշերը Շահրազադն ավարտեց այս պատմությունը և սկսեց երկրորդը, ավելի գրավիչ մի հեքիաթ, որը էլի կիսատ թողեց, երբ լույսը բացվեց։ Եվ նորից, թագավորը անհամբերությամբ անցկացրեց ցերեկը, որ գիշերը լսի երկրորդ հեքիաթի ավարտը։
Եվ այսպես թագավորը գիշերներ էլ լուսացնում Շահրազադի հետ՝ անհամբերությամբ սպասելով նոր հեքիաթների։ 1001 գիշերվա ավարտին՝ 1000 հեքիաթից հետո, Շահրազադը թագավորին ասաց, որ այլ հեքիաթներ չգիտի։ Թագավորը սիրահարվեց Շահրազադին, նրա հետ անցկացրեց իր մնացյալ կյանքը՝ նրան դարձնելով թագուհի։


== Անուն ==
Շահրազադի ամենավաղ ձևերը Շահրազադ՝ شيرازاد Šīrāzād (Մասուդի) և شهرازاد Šahrāzād (Իբն ալ-Նադիմ) է։ Վերջինը նշանակում է «մարդ, ում թագավորությունն  (شهر šahr) ազատ է (آزاد āzād)»: Հետագայում պարսկերենում այն կրճատվել է՝ դառնալով Շահրզադի (شهرزاد Šahrzād/Šarzād)։


== Տես նաև ==
Հազար ու մի գիշեր


== Ծանոթագրություններ ==


== Արտաքին հղումներ ==
The Arabian Nights Entertainments — Գուտենբերգի նախագծում
Վրաց-մեքսիկական հարաբերություններ

Վրաց-մեքսիկական հարաբերություններ, միջազգային և դիվանագիտական հարաբերություններ Վրաստանի և Մեքսիկայի միջև։ Երկու երկրներն էլ հաստատել են դիվանագիտական հարաբերությունները 1992 թվականի հուլիսի 8-ին։
Վրաստանի և Մեքսիկայի Միացյալ Նահանգների միջև դիվանագիտական հարաբերություններ հաստատվել են 1992 թվականի հուլիսի 8-ին՝ Խորհրդային Միության անկումից հետո։ Այդ իրադարձությունից հետո, երկու երկրները հավատարմագրված դեսպանների միջոցով կապեր ստեղծեցին երկու ժողովուրդների միջև։


== Ծանոթագրություններ ==
Կալցիտ

Կալցիտ կամ կրաքարային սպաթ (լատ.՝ calx - կիր), միներալ։ Քիմիական բանաձը՝ CaCO3։
Բյուրեղագիտական համակարգը տրիգոնային է։ Հանդիպում է զանազան բյուրեղների ձևով։ Հաճախ առաջացնում է ստալակտիտներ։ Հիմնականում անգույն է կամ ունի կաթի սպիտակ գույն։ Կարծրությունը՝ 3, խտությունը՝ 2710 կգ/մ3։
Կալցիտի երկրակեղևի ամենատարածված միներալներից է։ Հայտնի է գլխավորապես հիդրոթերմալ գոյացումներում և հրաբխային ապարներում։ Կիրառվում է արդյունաբերության տարբեր բնագավառներում։ Կալցիտի մաքուր և թափանցիկ տեսակը՝ իսլանդական սպաթը, օգտագործվում է օպտիկական արդյունաբերության մեջ։


== Ծանոթագրություններ ==
Նովոսելկի (գյուղ, Կրասնինսկի շրջան)

Անվան այլ կիրառումների համար տե՛ս՝ ՆովոսելկիՆովոսելկի (ռուս.՝ Новоселки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմել է 6 մարդ։
Գտնվում է շրջանի արևմտյան մասում, Կրասնոյեից 3 կմ արևելք, P135 մայրուղուց 3 կմ հարավ (Սմոլենսկ - Կրասնի - Գուսինո), Կրասնի - Կրյուկովո ասֆալտապատ ճանապարհի մոտ,  Լիսինկա գետից ոչ հեռու (աջ կողմում)։ Գուսինո երկաթուղային կայարանը Մոսկվա-Մինսկ գծի վրա գտնվում է գյուղից 20 կմ հյուսիս-արևմուտք։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առյուծի արձանիկ (մ․թ․ա․ 7-րդ դար, Սյունիք)

Առյուծի արձանիկ, ձուլածո արձանիկ՝ գտնված Սյունիքի մարզկենտրոն Կապանին մերձակա Սզնակ գյուղում։ Պահպանվում է Գորիսի երկրագիտական թանգարանում։ Թվագրվում է մ.թ.ա.7-րդ դարով։


== Բնութագիր ==
Արձանիկը կշռում է 5,5 կգ։ Ունի 7,5 սմ լայնություն և 13 սմ բարձրություն։ Առջևի թաթից մեկը բացակայում է։ Պահպանվածությունը՝բավարար։ Հայտնաբերվել է 1944 թ․։
Ուրարտական դարաշրջանով թվագրվող արվեստի այս նմուշի հայտնաբերումը Սյունիքում ևս փաստում է, որ Սյունիքը ներառնված է եղել Վանի թագավորության մեջ։ 2007-թ․ Հայկական մշակույթի օրեր միջպետական ծրագրի շրջանակում վեց ամիս շարունակ ցուցադրվել է Ֆրանսիայում Լուվրի  թանգարանում "Armenia Sacra" ցուցադրության շրջանակներում։ Մ․թ․ա․ 17-16-րդ դդ․ առյուծի արձանիկ է հայտնաբերվել Օշականում և մ․թ․ա․ 14-15-րդ դդ․ թվագրվող առյուծի արձանիկ՝ Դվինում։

		
		


== Գրականություն ==
Armenia Sacra, Mémoire chrétienne des Arméniens (IVe-XVIIIe siècle), 2007
Onik Khmkikyan, Syunik during the bronze and iron ages, N. Y., 2002 թ․


== Ծանոթագրություններ ==
Սուրխախի

Սուրխախի (ռուս.՝ Сурхахи), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2011 թվականին գրանցված տվյալներով կազմում էր 10682 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրիդրիխ Վյոլեր

Ֆրիդրիխ Վյոլեր (գերմ.՝ Friedrich Wöhler, հուլիսի 31, 1800(1800-07-31)[…], Eschersheim, Միտտե Նորդ, Ֆրանկֆուրտ, Սրբազան Հռոմեական կայսրություն - սեպտեմբերի 23, 1882(1882-09-23)[…], Գյոթինգեն, Գերմանական կայսրություն), գերմանացի քիմիկոս, ժամանակակից օրգանական քիմիայի հիմնադիրներից։ Պետերբուրգի ԳԱ արտասահմանյան թղթակից անդամ (1853)։
Ավարտել է Հայդելբերգի համալսարանի բժշկական ֆակակուլտետը (1823)։ Աշակերտել է Լ․ Դմելինին և Ի․ Բերցելիուսին։ Կասելի տեխնիկական դպրոցի (1831) և Գյոտինգենի համալսարանի (1836) պրոֆեսոր։ Հայտնաբերել է ցիանական թթուն (1822 թ.), սինթեզել ցիանի յոդիդը և սնդիկի թիոցիանատը (1823)։ Վյելեր առաջինն (1824) անօրգանական նյութերից ստացավ անգույն բյուրեղական օրգանական նյութ։ Ավելի ուշ (1828 թ.) պարզվեց, որ այդ ստացվածը միզանյութն էր։ Լիրիխի հետ պարզեց բենզոյական թթվի բաղադրությունը, հայտնաբերեց բենզոիլ ռադիկալը, ստացավ երկեթիլտելուրը (1840 թ.) և հիդրոքինոնը (1844 թ.), հետազոտեց միզաթթուն, նրա ածանցյալները (1838) և օպիումի ալկալոիդները (1844)։ Վյոլերի աշխատանքները նպաստեցին օրգանական քիմիայի, որպես գիտության, ստեղծմանը և զարգացմանը։ Կարեոր են նաե անօրգանական քիմիայի բնագավառում Վյոլերի կատարած աշխատանքները, ալյումինի (նրա քլորիդից և կալիումից, 1827), բերիլիումի և իտրիումի (նման ճանապարհով, 1828), ֆոսֆորի (կալցիումի ֆոսֆատի, ածխի և կավահողի փոխազդեցությամբ, 1829 թ.), սիլիցիումի և տիտանի նիտրիդների (1856 - 1858), կալցիումի կարբիդի և նրանից ացետիլենի (1862) ստացումը։ Վյոլերը ստեղծեց խոշոր գիտական դպրոց։


== Ծանոթագրություններ ==
Շարեզի

Շարեզի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Բոլոմեր գյուղաքաղաքից 20 կմ արևմուտք, Արածանի գետի աջ կողմի վտակներից մեկի վերին հոսանքի տարածքում։ Մտնում էր Բոլոմեր գյուղախմբի կազմի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էդմունդ Սպենսեր

Սպենսեր Էդմունդ (Edmund Spenser) (մոտ 1552, Լոնդոն, Անգլիայի թագավորություն և London Borough of Tower Hamlets, Մեծ Լոնդոն, Անգլիա - հունվարի 13 (23), 1599[…], Լոնդոն, Անգլիայի թագավորություն), անգլիացի բանաստեղծ։
Սովորել է Քեմբրիջի համալսարանում։ Ստացել է մագիստրոսի աստիճան։ Սպենսերի «Հովվի օրացույց» (1579) հովվերգություն է՝ բաղկացած 12 էկլոգից, որոնցից յուրաքանչյուրը կապված է տարվա մի ամսվա հետ։ Ավանդական այլաբանությունը Սպենսերը ծառայեցրել է նաև երգիծանքի նպատակին («Քոլին Քլաութի վերադարձը», 1591, «Սայր Հաբբարդի հեքիաթը», 1591)։ Նրա քնարերգությունը ներկայացված է հիմներով («Չորս հիմն», 1596), սոնետների շարքով («Սիրերգեր», 1591—1595)։ Սպենսերի ամենածավալուն գործը «Հավերժահարսների թագուհին» (1590—1596, անավարտ) այլաբանական պոեմն է։ Անգլիական տաղաչափության մեջ մտցրել է այսպես կոչված «սպենսերյան տուն» (ավանդական ութնյակի փոխարեն՝ ինը տողանոց տուն)։


== Ծանոթագրություններ ==


== Արտաքին հղումներ ==
Էդմունդ Սպենսերը standardebooks.org֊ում
Իզոդրոմային կարգավորիչ

Իզոդրոմային կարգավորիչ, հետադարձ կապով ոչ ուղղակի ավտոմատ կարգավորիչի տարատեսակ, նպաստում է տվյալ ռեժիմի պահպանմանը՝ աննշան մնացորդային անհավասարաչափությամբ հաստատ ու նույն հոսանքի գեներատորի լարման իզոդրոմային կարգավորիչի՝ 

սխեման գեներատոր,
լարման ինդիկատոր,
ուժեղացուցիչ,
փոփոխական դիմադրություն,
հաստատուն դիմադրություն,
հակադարձ կապի կոնդենսատոր,
գեներատորի գրգռման փաթույթ (կամ առանց դրա)։Նախապես կիրառվել է մեքենաների մասերի պտտման հաստատուն արագության ապահովման, այնուհետև ճնշման, ջերմաստիճանի, վառելածախսի կարգավորման համար։ Իզոդրոմային կարգավորիչների պտտման հաճախականության մեխանիկական, հեղուկի մակարդակի հիդրավլիկական, ջերմաստիճանի պանեմատիկ կարգավորիչները և այլն։ Լայնորեն կիրառվում է նաև էլեկտրատեխնիկայում։ Օրինակ, էլեկտրական իզոդրոմային կարգավորիչում բեռնվածքի փոփոխության դեպքում տեղի է ունենում փոփոխական դիմադրության սողնակի տեղաշարժ, որը գրգռման փաթույթում ապահովում է համապատասխան հոսանք և հաստատուն լարում։ Իզոդրոմային կարգավորիչներում իզոդրոմի օգնությամբ կարելի է բարելավել կարգավորման որակը։
Թոուհիդի Թաբարի

Թոուհիդի Թաբարի (պարս. توحیدی طبری) (ծնվել է 1964 հունիսի 15-ին Իրանի Բաբոլ քաղաքում ), պարսիկ արվեստագետ, մասնագիտացված վայելչագրության և նկարչության մեջ, այժմ բնակվում է Փարիզում։ Իրանական վայելչագիրների կազմակերպության անդամ է, ինչպես նաև UNESCO-ին կից Գեղարվեստի Միջազգային կազմակերպության, Ֆրանսիայի Արվեստագետների Տան և Իրանական Արվեստի Նախարարության Գեղարվեստի Կենտրոնի անդամ։


== Կենսագրություն ==
Թոուհիդի Թաբարին սկսել է վայելչագրություն սովորել 14 տարեկան հասակում (1977) Մ. Ֆերասատի և Մ. Ֆալլահի հետ իր ծննդավայր Բաբոլում։ Այնուհետև 19 տարեկանում նա ընդունվում է Թեհրանի Վայելչագրության Ինստիտուտը, որտեղ նա սովորում է վարպետներ Ամիրխանի և Քաբոլիի հետ մինչև 1988 թվականը, միաժամանակ ուսումնասիրելով գեղարվեստը, գրաֆիկան և պարսկական ավանդական արվեստները։ Թոուհիդի Թաբարին վայելչագրության մեջ Նաստալիք և Շեկաստեհ ուղղությունների մասնագետ է։ Լինելով ճանաչված միջազգային վայելչագիր, նա 1987 թվականից սկսած կազմակերպել է 50-ից ավելի անհատական ցուցահանդեսներ Ամերիկայում, Ասիայում և Իրանում, ինչպես նաև մասնակցել է 100-ից ավելի ազգային, միջազգային և կոլեկտիվ ցուցահանդեսների։
Նա բազմաթիվ փառատոների դափնեկիր է, այդ թվում՝ 

Թեհրանի Ժամանակակից Արվեստների Թանգարանի պարգևագիր, Իրան, 1999
Լիբանանի Գեղարվեստի Դպրոցի դիպլոմ և շքանշան, 2002
Նախագահ Ժակ Շիրակի կողմից շնորհակալական նամակ, 2003
Յեղղ քաղաքի Կայեբոթ շքանշան, 2004
Զագրեբի Գեղարվեստի Ակադեմիայի պարգևագիր, 2004


== Արտաքին հղումներ ==
Թոուհիդի Թաբարիի պաշտոնական կայքը Archived 2008-03-06 at the Wayback Machine.
Իրանի վայելչագիրների Ասսոցիասիայի պաշտոնական կայք Archived 2004-12-09 at the Wayback Machine.
Փարիղում Իրանյան Մշակութային Կենտրոնի պաշտոնական կայքը Archived 2007-12-04 at the Wayback Machine.
(1664) Ֆելիքս

(1664) Ֆելիքս (անգլ.՝ Felix), աստերոիդ աստերոիդների հիմնական գոտում։ Հայտնաբերվել է 1929 թվականի փետրվարի 4-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,338471 ա. մ., առավելագույնը մոտենում է 1,8139 ա. մ. հեռավորության վրա և հեռանում 2,863 ա. մ.։ Արեգակի շուրջ մեկ ամբողջական պտույտ է կատարում 1306,16 երկրային օրվա ընթացքում, իր ուղեծրով շարժվելով միջինում 0,275617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1664) Ֆելիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջիբաղ

Ջիբաղ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 25 կմ հյուսիս։
Ըստ ոմանց այստեղ են գտնվում հնագույն Արիսպա և Դուկկամմա քաղաքները։


== Պատմություն ==
Գյուղի հայ բնակչությունը 1828-1830 թվականներին գաղթել  ու բնակություն է հաստատել Թիֆլիսի նահանգի Ախալքալաքի գավառի գյուղերում։


== Բնակչություն ==
1878 թվականին ուներ 23 տուն թուրք և լազ բնակիչ։


== Պատմամշակութային կառույցներ ==
Գյուղի մոտակայքում կան հին գերեզմաններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բադիքյան

Բադիքյան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(4609) Պիզարո

(4609) Պիզարո (անգլ.՝ Pizarro), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 13-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,10824 ա. մ., առավելագույնը մոտենում է 2,7749 ա. մ. հեռավորության վրա և հեռանում 3,4416 ա. մ.։ Արեգակի շուրջ մեկ ամբողջական պտույտ է կատարում 2001,57 երկրային օրվա ընթացքում, իր ուղեծրով շարժվելով միջինում 0,179859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4609) Պիզարո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրոմոկոդ

Պրոմոկոդ (անգլ.՝ promo code), տառերից և/կամ թվերից բաղկացած շարք, որն իրավունք է տալիս գնել ապրանքներ կամ ծառայություններ հատուկ պայմաններով։ Պրոմոկոդերը վաճառքը խթանող գործիքներից են։ Դրանք օգտագործվում են մանրածախ առևտրականների կողմից՝ նոր հաճախորդներ ներգրավելու, գոյություն ունեցող հաճախորդների ակտիվացնելու, ինչպես նաև գովազդային ընկերությունների արդյունավետությանը հետևելու համար։


== Կիրառման շրջանակ ==
Պրոմոկոդերը կիրառվում են ինտերնետ խանութներում, բջջային հավելվածներում, ինչպես նաև ավանդական առևտրում։


== Հատուկ պայմաններ ==
Պրոմոկոդով հաճախորդին տրամադրվում են մի շարք բոնուսներ, այդ թվում՝

տոկոսային զեղչ գնման համար,
զեղչ կանխիկ գնման դեպքում,
անվճար լրացուցիչ ապրանքներ կամ ծառայություններ,
անվճար առաքում (օնլայն գնումների համար),
ծառայության անվճար բաժանորդագրության ժամկետ։


== Տեսակներ ==
Միանգամյա օգտագործման պրոմոկոդ՝ անհատական սիմվոլների հավաքածու, որը կարող է օգտագործել միայն մեկ հաճախորդ։
Բազմակի օգտագործման պրոմոկոդ՝ կոդ, որը կարող է օգտագործվել սահմանափակ կամ անսահմանափակ քանակությամբ։


== Պրոմոկոդերի ագրեգատոր ==
Պրոմոկոդերի ագրեգատորը կայք է, որը հավաքում է զեղչերի տվյալներ տասնյակ առցանց խանութների համար։


== Ծանոթագրություններ ==
Կորդիլլերա

Կորդիլլերա, լեռների կամ լեռնաշղթաների լայնածավալ համակարգ։ Տերմինը վերցված է իսպաներենից՝ նույն նշանակությամբ։ Այն ծագել է կորդիլա բառից`cuerda (պարան) կամ rope (պարան) կրճատ ձևերից։ Ամենաշատը օգտագործվում է ֆիզիկական աշխարհագրությունում։
Տերմինը հատկապես վերաբերում է Հարավային Ամերիկայի Անդերի լեռնաշղթային և  հազվադեպ այլ լեռնաշղթաներին, որոնք ձգվում են Խաղաղ օվկիանոսի եզերքով։ Կոլոմբիայում և Վենեսուելայում կորդիլլերաները անվանված են ըստ իրենց աշխարհագրական  դիրքի՝ Կենտրոնական և Արևելյան։ Տարբեր տեղական կորդիլլերայի անուններ կան Էկվադորում, Պերուում, Չիլիում և Արգենտինայում։
Սովորաբար այս տեսակի լեռնաշղթաները ունեն բարդ կառուցվածք՝ ծալքավոր և խզումային խախտումների  արդյունքում, որոնք ուղեկցվում են հրաբխային ակտիվությամբ։ Հարավային Ամերիկայում շղթանները ներառում են բազմաթիվ հրաբխային գագաթներ։ Անդերի կորդիլլերայում է գտնվում Օջոս Դել Սալադոն, որը համարվում է աշխարհում ամենաբարձր ակտիվ հրաբուխը և երկրորդ ամենաբարձր կետը Արևմտյան կիսագնդում (չնայած  Արգենտինայի Ակոնկագուան (հրաբուխ չէ) 6,960 մետր (22,834 ոտնաչափ) բարձրությամբ Արևմտյան կիսագնդի ամենաբարձր կետն է)։
Պատմական շրջանում մի շարք հրաբուխներ ակտիվ են եղել։ Բացի հրաբխային գագաթներից, կատարները ներառում են շատ նեղ եզրեր, որոնցից որոշները հասնում են մշտական ձյան գոտի։ Լեռնաշղթաների միջև կան բազմաթիվ բնակեցված հովիտներ, ծովածոցեր, բարձրավանդակներ` բարձրությունների լայն լեռնաշղթայով։


== Ծանոթագրություններ ==
Յարոսլավ Պրուխա

Յարոսլավ Պրուխա (չեխ․՝ Jaroslav Průcha, ապրիլի 24, 1898(1898-04-24), Պլզեն, Պլզենի շրջան, Չեխիա և Skvrňany, Pilsen 3, Պլզեն, Պլզենի շրջան, Չեխիա - ապրիլի 25, 1963(1963-04-25)[…], Պրահա, Չեխոսլովակիա), չեխոսլովակյան դերասան, ռեժիսոր, Չեխոսլովակիայի ժողովրդական արտիստ 1953)։
1924-1928 թվականներին եղել է Կլադնոյի թատրոնի (1963 թվականից՝ Պրուխայի անվան) դերասան, 1931-1963 թվականներին՝ աշխատել Պրահայի ազգային թատրոնում։  
Դերերից են՝ Վերշինին (Անտոն Չեխովի «Երեք քույր»), Դալեն (Չապեկի «Սպիտակ հիվանդություն»), Յան ժիժկա (Իրասեկի «Յան ժիժկա», ՉԽՍՀ պետական մրցանակ, 1951 թվականին) և այլն։ Պրուխայի լավագույն բեմադրություններից է համարվում Տիլի «Կամակոր կինը» (ՉԽՍՀ պետական մրցանակ, 1952 թվականին)։ 
Եղել է ճանաչված կինոդերասան։ Չեխոսլովակիայի թատրոնի, կինոյի և հեռուստատեսության միությունը 1963 թվականին սահմանել է Պրուխայի անվան մրցանակ։


== Ծանոթագրություններ ==
Հայաստանի կրթության և գիտության նախարարություն

Հայաստանի կրթության և գիտության նախարարություն, Հայաստանի գործադիր իշխանության հանրապետական մարմին է, որը մշակում և իրականացնում է կրթության և գիտության բնագավառներում Հայաստանի կառավարության քաղաքականությունը։ 2019 թվականին կառավարության օպտիմալացման արդյունքում  միավորվել է մշակույթի և սպորտի և երիտասարդության հարցերի նախարարությունների հետ, և վերանվանվել ՀՀ կրթության, գիտության, մշակույթի և սպորտի նախարարություն։


== Պատմություն ==


== Իրավասություն ==


== Ղեկավարություն ==


== Կառուցվածք ==
Նախարար
Վահրամ Դումանյան


== Ծանոթագրություններ ==


== Արտաքին հղումներ ==
Կրթության կառավարման տեղեկատվական համակարգ Archived 2020-10-01 at the Wayback Machine.
Ռեյ շրջան (Միսսուրի)

Ռեյ շրջան (անգլ.՝ Ray County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 23.494 մարդ (2010 թ. տվյալներով)։ Շրջկենտրոնն է Ռիչմոնդ բնակավայրը։ Կազմավորվել է 1820 թ.։
Մեժգորիե (Բաշկորտոստան)

Անվան այլ կիրառումների համար տե՛ս՝ ՄեժգորիեՄեժգորիե (ռուս.՝ Межгорье), փակ քաղաք Ռուսաստանի Դաշնության Բաշկորտոստանի Հանրապետությունում։ Տեղակայված է Ուրալյան լեռների հարավում՝ Յամանտաու լեռան մոտակայքում՝ Բաշկորտոստանի մայրաքաղաք Ուֆայից 200 կմ դեպի հարավ-արևելք։ Բնակավայրի հարավային մասերով հոսում է Կամա գետի առուն հանդիսացող Ինսեր գետը։
Հիմնադրվել է 1979 թվականին՝ սկզբնապես կրելով Ուֆա-105 (Уфа-105) և Բելորեցկ-16 (Белорецк-16) անվանումները։ 1995 թվականին ստացել է քաղաքի կարգավիճակ և անցել ներկայիս անվանը։
Մուտքը դեպի քաղաք առանց համապատասխան թույլտվության արգելված է։ Քաղաքում ազատ ելումուտ կատարալու իրավունքը պատկանում է միայն կառավարության ներկայացուցիչներին։ Ենթադրվում է, որ քաղաքի տակ գտնվում է լայնամասշտաբ գաղտնի կառույց, որտեղ իրականացվում են միջուկային ծրագրեր ու նախագծեր։


== Ծանոթագրություններ ==


== Արտաքին հղումներ ==
Պաշտոնական կայք(ռուս.)
Կեոլադեո ազգային պարկ

Կեոլադեո ազգային պարկ (անգլ.՝ Keoladeo National Park, հինդի՝ केवलादेव राष्ट्रीय उद्यान), ազգային պարկ Բհարատպուր շրջանում՝ հնդկական Ռաջաստան նահանգի արևելքում։ Ավելի վաղ հայտնի է եղել որպես Բհարատուր թռչնի արգելոց։ Կեոլադեոն զբաղեցնում է մոտավորապես 28,73 կմ² տարածք է Ագրայից տեղակայված է 50 կմ դեպի արևմուտք։
Ազգային պարկը տուն է ծառայում բազմաթիվ հազվագյուտ և մահացող թռչունների տեսակների համար, որոնք այստեղ են գաղթում ձմեռային շրջանում։ Հետաքրքրություն է ցուցաբերում ինչպես զբոսաշրջիկների, այնպես էլ գիտնական-օրնիտոլոգների համար։ Հիմնադրվել է 1982 թվականին, համարվում է Ռամսարի համաժողովի օբյեկտ։ 1985 թվականից գտնվում է ՅՈՒՆԵՍԿՕ-ի համաշխարհային ժառանգության վերահսկողության ներքո։ Պարկն իր մեջ ներառում է խոտային, անտառային և ճահճային տարածքներ։


== Տեղագրություն ==
Պարկին ամենամոտ օդանավակայանը գտնվում է Ագրայում (Կեոլադեոյից մոտավորապես 50 կմ), որն ամենօրյա թռիչքներ է ընդունում Դելիից, Մումբայից, Վարանասիից և Լաքհնաուից։ Ամենամոտ երկաթուղային Բհարատպուր կայանը տեղակայված է Կեոլադեոյից ընդամենը 5 կմ հեռավորության վրա։ Բհարատպուրը ավտոմոբիլային ճանապարհներով միացված է Հնդկաստանի հյուսիսային խոշոր քաղաքների հետ։ Հեռավորությունը մինչև Դելի կազմում է 184 կմ, մինչև Ջայպուր՝ 176 կմ, իսկ մինչև Մաթհուրա՝ 39 կմ։


== Կենդանական աշխարհ ==
Տուն է հանդիսանում թռչունների 366, բույսերի 379, ձկների 50, օձերի 13, մողեսների 7, կրիաների 7 տեսակների և անողնաշարավորներ բազմաթիվ տեսակների համար։ Ձմեռային շրջանում համարվում է հազվագյուտ հանդիպող ստերհ տեսակի միակ հայտնի գոյության վայրը։
Պարկում հանդիպում են կաթնասունների 27 տեսակներ, որոնցից հարկ է նշել այնպիսի տեսակներ, որոնք են նիլգաուն, վայրի վարազը, խաղտաբղետ եղջերուն, հնդկական զամբարը (բավականին քիչ), գարնան, ակսիսը, մակակ-ռեզուսը, լանգուրը, կատուների երկու տեսակ՝ եղեգնակատու և ձկնորս կատու, մանգուստների երկու տեսակ, հարթ ջրասամույր, շնագայլեր, բորենիներ, կրծողների մի քանի տեսակներ։ Ջրային թռչունների տեսակներից են մոխրագույն բադը, հնդկական բադը, փոքր, մեծ և հնդկական բակլանները և այլն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
WCMC at the Library of Congress (archived 2002-10-09)
Reuters: Drought-ridden Indian bird park loses its birds. Version of 2007-Feb-25. Retrieved 2007-Feb-27.
List of birds
Information on birds and region
Bharatpur Bird Sanctuary
Պոդլեսնոե (գյուղ, Ստերլիտամակսկի շրջան)

Անվան այլ կիրառումների համար տե՛ս՝ Պոդլեսնոե
Պոդլեսնոե (ռուս.՝ Подлесное, բաշկիրերեն՝ Подлесный), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարմանալի հայերեն

«Զարմանալի հայերեն», բանասիրական գիտությունների թեկնածու, դոցենտ Դավիթ Գյուրջինյանի գիրքը։ Լույս է տեսել 2020 թվականին, «Էդիթ Պրինտ» հրատարակչության կողմից։


=== Պատմություն ===
Հեղինակի «Զարմանալի հայերեն» զրույցների գիրքը լույս է տեսել 2020 թվականի մայիսին։ Գիրքը նվիրված է արդի հայերենում հաճախ գործածվող այն բառերին, որոնց ծագումն սկսվում է գրաբարից։


=== Կազմություն ===
Գիրքն ունի 224 էջ։ Կազմված է բառարանային սկզբունքով (բառերը դասավորված են ըստ այբբենական կարգի)։ Զրույցների վերնագրերն էլ հենց քննարկվող բառերն են։ Ինչպես ընթերցողին ուղղված խոսքում հեղինակն է նկատում՝ «Այսպես դյուրանում է գրքից օգտվողի գործը (միաժամանակ վերանում է առարկայացանկի անհրաժեշտությունը)»։


=== Գրախոսություն ===


== Ծանոթագրություններ ==
Կանան

Կանան (ճապ.՝ 河南町  Կանան-տյո), Ճապոնիայի Օսակա պրեֆեկտուրայի Մինամիկավատի գավառում գտնվող ավան։ Ավանի մակերեսը կազմում է 25,26 կմ², բնակչությունը՝ 16 558 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 655,50 մարդ/կմ²։


== Աշխարհագրական դիրք ==
Կացուրագի ավանը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս ավանի հետ սահմանակցում են Տոնդաբայասի, Կացուրագի քաղաքները, Տայսի ավանը և Տիհայաակասակա գյուղը։


== Բնակչություն ==
Ավանի բնակչությունը կազմում է 16 558 մարդ (2014 թվականի օգոստոսի 1-ի տվյալների համաձայն), իսկ խտությունը՝ 655,50 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կանան ավանը խորհրդանշող ծառ է համարվում սակուրան, ծաղիկ՝ շուշանը։


== Ծանոթագրություններ ==


== Արտաքին հղումներ ==
Ճապոնական Կանան ավանի պաշտոնական վեբկայք(ճապոներեն)
Առյուծ Ավագ

Առյուծ Ավագ, (ծն․ թվ․ անհայտ – 1908 թ․, Կարսի մարզ), հայ ազգային-ազատագրական շարժման գործիչ, ֆիդայի։


== Կենսագրություն ==
ՀՅԴ կուսակցության անդամ։ 1895-1898 թվականին գործել է Աղբյուր Սերոբի խմբում։ 1897-1898 թվականներին Ճարտարի խմբում զբաղվել է Կովկասից Խլաթ զենք փոխադրելու գործով։ 1901 թվականին անցել է Վան, ապա՝ Պարսկաստան, Կովկաս։ 1905-1906 թվականներին Դարալագյազի շրջանում մասնակցել է հայ-թաթարական կռիվներին։ Այնուհետև անցել է Կարս, ուր մի շարք բռնություններ է իրագործել տեղի բնակչության նկատմամբ, որի համար բազմիցս նախազգուշացվել է ՀՅԴ Կարսի ,,Ջրաբերդ'' կենտրոնական կոմիտեի կողմից։ 1908 թվականի մայիսի 17-ին կուսակցական կարգապահությունը խախտելու և բնակչության հանդեպ բռնություններ գործադրելու համար ՀՅԴ Արևելյան բյուրոյի որոշումով ենթարկվում է ահաբեկման։


== Գրականություն ==
Նիւթեր Հ. Յ. Դաշնակցութեան պատմութեան համար, Ե. հատ., Պէյրութ, 2007, էջ 366։
Արամայիս Ազնաւուրեանի յուշերը, գրի առաւ` Ե. Հայրապետեան, ,,Հայրենիք'' ամսագիր, Բոստոն, 1938, թիւ 7, էջ 137-140, թիւ 11, էջ 149-155։
Հայկական հարց հանրագիտարան, Երևան, 1996, էջ 45։
Դրագա

Դրագա (անգլ.՝ drag), լողացող լեռնահարստացուցիչ կառույց։ Նախատեսված է օգտակար հանածոների ջրավորված հանքավայրերի մշակման և ավելի քան 3 գ/սմ³ խտության թանկարժեք բաղադրիչների (ոսկի, պլատին, անագ, ալմաստ) կորզման համար։ Կիրառում են գլխավորապես, ապարներով ու մածուցիկ կավերով ամուր ցեմենտավորված ալյուվիալ և էլյուվիալ-դելյուվիալ, ինչպես նաև ծովային առափնյա ցրոնների (բացառությամբ՝ գլաքարայինի) մշակման համար։
Քվեմո Ղվերթևի

Քվեմո Ղվերթևի (վրաց.՝ ქვემო ღვერთევი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 890 մետր բարձրության վրա։ Շրջկենտրոն Քարելից հեռու է 16 կմ։


== Ծանոթագրություններ ==